
1. ՆՊԱՏԱԿ ԵՎ ԿԻՐԱՌՄԱՆ ՈԼՈՐՏ

1.1 Սույն կանոնակարգի (այսուհետ` Կանոնակարգ) նպատակն է սահմանել «ԱՔՌԱ Քրեդիտ Ռեփորթինգ» ՓԲԸ-ի (այսուհետ` ԱՔՌԱ) կողմից ինքնահարցումների սպասարկման կարգն ու կատարման պայմանները: 
1.2 Սույն Կանոնակարգի պահանջները ենթակա են կիրառման ինքնահարցումների գործընթացում ներգրավված ԱՔՌԱ-ի Գործառնությունների սպասարկման բաժնի/աշխատակցի, ինչպես նաև՝ վարկային տեղեկատվության սուբյեկտների կողմից:

2. ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐ ԵՎ ՀԱՊԱՎՈՒՄՆԵՐ 

2.1 Վարկային տեղեկատվության սուբյեկտ (Սուբյեկտ) կամ Հաճախորդ - Ֆիզիկական կամ իրավաբանական անձ, որի վերաբերյալ հավաքվում է վարկային տեղեկատվություն, մշակվում, ձևավորվում և պահպանվում է վարկային պատմություն կամ որի վերաբերյալ ԱՔՌԱ-ից վարկային պատմության մասին հարցում է կատարվում:
2.2 Օգտագործող - ԱՔՌԱ-ի ինտերնետային կայքէջի միջոցով առցանց ինքնահարցումներ կատարելու նպատակով ԱՔՌԱ-ում գրանցված ֆիզիկական անձը:
2.3 Ինքնահարցում - Վարկային տեղեկատվության սուբյեկտի կողմից իր վարկային զեկույցի (վարկային պատմության) հարցումն է:

2.4 Առցանց ինքնահարցում - Օգտագործողի կողմից իր վարկային զեկույցի հարցումն է ԱՔՌԱ-ի ինտերնետային կայքէջի միջոցով:
2.5 Վարկային զեկույց - Վարկային զեկույցը գրավոր փաստաթուղթ է, որը պարունակում է վարկային տեղեկատվության սուբյեկտի վարկային պատմությունը:

2.6 «SMS զեկույց» ծառայություն - Հաճախորդի կողմից իր վարկային պատմության վերաբերյալ SMS հաղորդագրության միջոցով տեղեկատվության ստացում:
2.7 Պատասխանատու ստորաբաժանում (ՊՍ) - ԱՔՌԱ-ի Գործառնությունների սպասարկման բաժին:
3. ՀԱՎԵԼՎԱԾՆԵՐ

	հ/հ
	Ձևերի անվանում
	Կոդ

	3.1 
	Իրավաբանական անձի ինքնահարցման հայտ
(առցանց սպասարկվող)
	05.03.12

	3.2 
	Ֆիզիկական անձի ինքնահարցման հայտ 
(Փոստային բաժանմունքներում սպասարկվող)
	05.03.18

	3.3 
	Իրավաբանական անձի ինքնահարցման հայտ
 (Փոստային բաժանմունքներում սպասարկվող)
	05.03.19

	3.4 
	Փոստային կապի միջոցով սպասարկվող ինքնահարցումների գրանցամատյան 
	05.03.20


4. ԳՈՐԾԸՆԹԱՑԻ ՆԿԱՐԱԳՐՈՒԹՅՈՒՆ

4.1 Վարկային տեղեկատվության սուբյեկտն իրավունք ունի կատարել ինքնահարցում և ստանալ իր վարկային զեկույցը` էլեկտրոնային (առցանց) և թղթային տարբերակով:
4.2 Հաճախորդն իր վարկային զեկույցն առցանց ստանալու համար կատարում է Կանոնակարգի 4․2․1-4․2․4 կետերում նշված քայլերը։ Ընդ որում, բացառիկ դեպքերում՝ պայմանավորված տեխնիկա-ծրագրային և (կամ) ԱՔՌԱ-ի ծառայությունների մատուցմանը խոչընդոտող այլ հանգամանքներով, եթե դա բխում է Հաճախորդի շահերից՝ կապված ծառայությունների պատշաճ մատուցման հետ, ԱՔՌԱ-ի Գործադիր տնօրենի համապատասխան իրավական ակտով՝  ԱՔՌԱ-ի Պատասխանատու ստորաբաժանման աշխատանքները համակարգող ղեկավարի ներկայացմամբ (միջնորդությամբ), կարող է սահմանվել վարկային զեկույցի (վարկային պատմության) ստացման այլ կարգ։ 
4.2.1 Ֆիզիկական անձ հանդիսացող Սուբյեկտի դեպքում`
1) Մուտք է գործում ԱՔՌԱ-ի ինտերնետային կայքէջ` www.acra.am հասցեով,
2) Սեղմում է «Հաճախորդների մուտք» կոճակը,
3) Սեղմում է «Գրանցվել» կոճակը (արդեն իսկ գրանցված Սուբյեկտի դեպքում՝ մուտքը գրանցված էլեկտրոնային փոստի և գաղտնաբառի կամ «Իմ ԱյԴի» (imID) նույնականացման համակարգով, և Կանոնակարգի 3-7-րդ կետերում նշված հաջորդական քայլերի անհրաժեշտություն առկա չէ),
4) Լրացնում է իր կողմից տիրապետվող էլեկտրոնային փոստի հասցեն և հաստատում պայմանների ընդունումը,
5) Կանոնակարգի 4.2.1 կետի 4-րդ ենթակետում նշված Էլեկտրոնային փոստի հասցեին ուղարկված մեկանգամյա կոդը մուտքագրելով՝ անցում է կատարում փաստաթղթերի (անձնագիր կամ նույնականացման քարտ) սկանավորման, ապա դեմքի սքանավորման (նույնականացման) փուլերին,
6) Գրանցման գործընթացն ավարտելուց հետո ստանում է նույնականացման հաստատման կամ մերժման վերաբերյալ էլեկտրոնային ծանուցում,

7) Նույնականացման հաստատման դեպքում ծանուցմամբ ստացված հղմամբ սահմանում է իր անձնական գաղտնաբառը, որից հետո կարող է մուտք գործել «ԻՄ ԱՔՌԱ» անձնական գրասենյակ և ստանալ վարկային զեկույց։
4.2.2 Ֆիզիկական անձ հանդիսացող Սուբյեկտը կարող է գրանցվել նաև «Իմ ԱյԴի» նույնականացման համակարգի միջոցով․
1) Մուտք է գործում ԱՔՌԱ-ի ինտերնետային կայքէջ` www.acra.am հասցեով,

2) Սեղմում է «Հաճախորդների մուտք» կոճակը,

3) Սեղմում է «Գրանցվել imID-ով» կոճակը (արդեն իսկ գրանցված Սուբյեկտի դեպքում՝ մուտքը գրանցված էլեկտրոնային փոստի և գաղտնաբառի կամ «Իմ ԱյԴի» (imID) նույնականացման համակարգով, և Կանոնակարգի 3-8-րդ կետերում նշված հաջորդական քայլերի անհրաժեշտություն առկա չէ),

4) Լրացնում է «Իմ ԱյԴի» նույնականացման համակարգում գրանցված իր հեռախոսահամարը և իր կողմից տիրապետվող էլեկտրոնային փոստի հասցեն և սեղմում է «Գրանցվել imID-ով» կոճակը,
5) Հեռախոսի միջոցով հաստատում է իր կողմից կատարվող գործողությունը՝ մուտքագրելով ծածկագիրը,

6) Կանոնակարգի 4.2.2 կետի 5-րդ ենթակետում նշված գործողությունը կատարելուց հետո 4.2.2 կետի 4-րդ ենթակետում նշված Էլեկտրոնային փոստի հասցեին ուղարկված մեկանգամյա կոդ, որը մուտքագրելով հաստատում է Էլեկտրոնային փոստի հասցեն,
7) Նույնականացման հայտը հաստատվելուց հետո, Էլեկտրոնային փոստի հասցեին ծանուցմամբ ստացված հղմամբ սահմանում է իր անձնական գաղտնաբառը, որից հետո կարող է մուտք գործել «ԻՄ ԱՔՌԱ» անձնական գրասենյակ և ստանալ վարկային զեկույց։
8) Սուբյեկտը կարող է մուտք գործել «Իմ ԱՔՌԱ» անձնական գրասենյակ ինչպես մուտքանվան և գաղտնաբառի, այնպես էլ «Իմ ԱյԴի» համակարգում գրանցված հեռախոսահամարի միջոցով։
4.2.3 Իրավաբանական անձ հանդիսացող Սուբյեկտի դեպքում`
1) Մուտք է գործում ԱՔՌԱ-ի ինտերնետային կայքէջ` www.acra.am հասցեով,
2) Սեղմում է «Հաճախորդներին/ Առևտրային վարկային​ զեկույց» դաշտը,
3) Ներբեռնում է  վարկային զեկույց ստանալու դիմումի ձևը (05.03.12),
4) Լրացնում է  դիմումում առկա բոլոր դաշտերը, ստորագրում և կնքում է (կնիքի առկայության դեպքում),
5) help@acra.am էլեկտրոնային հասցեին ուղարկում է  ստորև նշված փաստաթղթերը՝
     ա․ Լրացված դիմումի սկանավորված տարբերակը,
     բ․ Պետական ռեգիստրի գրանցման վկայականի սկանավորված տարբերակը բոլոր   ներդիրներով կամ պետական միասնական գրանցամատյանից քաղվածք,
           գ․ Սուբյեկտի գործադիր մարմնի ղեկավարի անձնագրի կամ նույնականցման քարտի սկանավորված տարբերակը,
6) Տրամադրում է բջջային հեռախոսահամար VIBER հավելվածի հնարավորությամբ: 

4.2.4 Սուբյեկտի գործադիր մարմնի ղեկավարի փոխարեն այլ անձի ներկայանալու դեպքում`
1) Իրականացնում է Կանոնակարգի 4.2.3 կետում ներկայացված քայլերը,
2) Կանոնակարգի 4.2.3 կետի 5-րդ ենթակետում նշված փաստաթղթերից բացի ներկայացնում է նաև՝
ա․ Լիազորագրի սկանավորված տարբերակը` տրված Սուբյեկտի գործադիր մարմնի ղեկավարի կողմից (բացառությամբ տվյալ Սուբյեկտի սնանկության գործով կառավարիչ հանդիսանալու դեպքի),
           բ․     Լիազորված անձի անձնագրի կամ նույնականացման քարտի սկանավորված տարբերակը:
4.2.5 Հատուկ դեպքերում՝ Սուբյեկտի (ներկայացուցչի/լիազորված անձի) տրամադրած տեղեկատվության հավաստման (արժանահավատության ստուգման) նպատակով ԱՔՌԱ-ի կողմից պահանջվող այլ փաստաթղթեր:
4.3 Վարկային զեկույցի դիմաց վճարումը՝ ԱՔՌԱ-ի կողմից սահմանված սակագներին համապատասխան
, Սուբյեկտի (ներկայացուցչի/լիազորված անձի) կողմից  կատարվում է հետևյալ կերպ.
4.3.1.  Ֆիզիկական անձ-հաճախորդների դեպքում վճարումները կատարվում են առցանց՝ ԱՔՌԱ-ի կայքում նշված վճարային համակարգերով։
4.3.2. Ֆիզիկական անձ-հաճախորդների կողմից «SMS զեկույց» ծառայության դիմաց վճարումը
       կատարվում է բջջային օպերատորի միջոցով։
4.3.3.    Իրավաբանական անձ-հաճախորդների կողմից վճարում կատարելու նպատակով 
      տվյալ իրավաբանական անձի ՀՎՀՀ-ով ԱՔՌԱ-ի կողմից դուրս է գրվում հաշվարկային փաստաթուղթ, որի հիման վրա Սուբյեկտը կատարում է վճարում:
4.4  «Վարկային տեղեկատվության շրջանառության և վարկային բյուրոների գործունեության մասին» ՀՀ օրենքի 18-րդ հոդվածի 2-րդ մասով սահմանված դեպքում Սուբյեկտը կարող է դիմել ԱՔՌԱ-ին իր վարկային զեկույցն անվճար ստանալու համար՝ մերժման կամ անբարենպաստ հետևանքներ առաջանալու փաստից հետո 30 օրվա ընթացքում, կատարելով Կանոնակարգի 4․2 կետով սահմանված քայլերը և միաժամանակ ներկայացնելով/կցելով մերժումը կամ անբարենպաստ հետևանքները հավաստող փաստաթղթերի լուսանկարը կամ սկանավորված տարբերակը կամ վարկային զեկույցը ստանալ ԱՔՌԱ-ի գործունեության վայրից (գրասենյակից)՝ ներկայացնելով դիմում և Կանոնակարգի 4.12.1-4.12.4 կետերում նշված փաստաթղթերը, ինչպես նաև համապատասխան մերժումը կամ անբարենպաստ հետևանքները հավաստող փաստաթղթերը:
4.5 «Վարկային տեղեկատվության շրջանառության և վարկային բյուրոների գործունեության մասին» ՀՀ օրենքի 18-րդ հոդվածի 3-րդ մասով սահմանված դեպքում Սուբյեկտը կարող է դիմել ԱՔՌԱ-ին՝ իր վերաբերյալ ամբողջական վարկային զեկույցն անվճար ստանալու համար առնվազն 12 ամիսը մեկ անգամ, կատարելով Կանոնակարգի 4․2 կետով սահմանված քայլերը կամ ԱՔՌԱ-ի գործունեության վայրից (գրասենյակից)՝ ներկայացնելով դիմում և Կանոնակարգի 4.12.1-4.12.4 կետերում նշված փաստաթղթերը:
4.6 Անվճար վարկային զեկույցը Սուբյեկտին տրամադրվում է ամբողջական վարկային զեկույցի տեսքով, որի վրա նշվում է «անվճար» բառը։
4.7 Առցանց ինքնահարցման դեպքում վարկային զեկույցը Սուբյեկտին տրամադրվում է առավելագույնը հարցումը կատարելու օրվան հաջորդող 3-օրյա ժամկետում։
4.8 Առցանց ինքնահարցում կատարելու նպատակով ԱՔՌԱ-ի կողմից տրամադրվող մուտքանվան և գաղնաբառի կամ առցանց տեղեկատվության (վարկային զեկույցի) համար Հաճախորդի կողմից ներկայացված անհրաժեշտ փաստաթղթերի ամբողջականությունը ստուգվում է ՊՍ աշխատակցի, իսկ անհրաժեշտության դեպքում` նաև Գլխավոր իրավախորհրդատուի կողմից:
4.9  Որպես Օգտագործող գրանցվելուց և իր մուտքային անունն ու գաղտնաբառը ստանալուց հետո տվյալ մուտքային անունով և գաղտնաբառով իրականացված ցանկացած մուտք և առցանց ինքնահարցում համարվում է իրականացված Oգտագործողի կողմից:
4.10 Մուտքային անունը և գաղտնաբառը պահպանելու և օգտագործելու պատասխանատվությունը կրում է տվյալ Ֆիզիկական անձը (Օգտագործողը):
4.11 Սպասարկված Հաճախորդների հաշվառումը, ներառյալ՝ վարկային զեկույցների հարցումների և վարկային զեկույցների տրամադրման հաշվառումն իրականացվում է ամսական (Monthly) հաշվետվությունում։
4.12 Թղթային տարբերակով վարկային զեկույցը (պատմությունը) ստանալու համար Սուբյեկտը դիմում է «ՀԱՅՓՈՍՏ» ՓԲԸ-ի փոստային բաժանմունք՝ լրացնում համապատասխան հայտը (05.03.18, 05.03.19)՝ կից ներկայացնելով  Կանոնակարգի 4․12․1-4․12․4 կետերում նշված փատաթղթերը․
4.12.1 Ֆիզիկական անձ հանդիսացող Սուբյեկտի դեպքում`
1) Անձնագիր կամ նույնականացման քարտ,
2) Սոցիալական քարտ/ՀԾՀ (առկայության դեպքում)՝ նույնականացման քարտի բացակայության դեպքում 
4.12.2 Սուբյեկտի անունից այլ անձի ներկայանալու դեպքում`
1) Կանոնակարգի 4.12.1  կետում նշված փաստաթղթերի պատճենները,
2) Լիազորագիր (նոտարական վավերացմամբ՝ բացառությամբ փաստաբանական գործունեության շրջանակներում ներկայացուցչության դեպքի, որպես Սուբյեկտի օրինական ներկայացուցիչ կամ սնանկության գործով կառավարիչ հանդես գալու դեպքի) կամ իրավասու մարմնի կողմից տրամադրված՝ օրինական ներկայացուցիչ լինելը հաստատող փաստաթղթի կամ սնանկության գործով կառավարիչ նշանակվելու մասին դատարանի որոշման պատճենը։
4.12.3 Իրավաբանական անձ հանդիսացող Սուբյեկտի դեպքում`
1) Սուբյեկտի գործադիր մարմնի անձնագիրը կամ նույնականացման քարտը,
2) Սոցիալական քարտը/ՀԾՀ (առկայության դեպքում)՝ նույնականացման քարտի բացակայության դեպքում,
3) Պետական ռեգիստրի գրանցման վկայականը բոլոր ներդիրներով կամ պետական միասնական գրանցամատյանից քաղվածք,
4.12.4 Սուբյեկտի գործադիր մարմնի ղեկավարի փոխարեն այլ անձի ներկայանալու դեպքում`
1) Կանոնակարգի 4.12.3 կետում նշված փաստաթղթերի պատճենները, 
2) Լիազորագիր` տրված Սուբյեկտի գործադիր մարմնի ղեկավարի կողմից (բացառությամբ տվյալ Սուբյեկտի սնանկության գործով կառավարիչ հանդիսանալու դեպքի): 
4.13 Սույն Կանոնակարգի 4.2 կետով սահմանված բոլոր գործողությունները կատարվելուց հետո ՊՍ աշխատակիցը կատարում է հետևյալ քայլերը․
4.13.1  Ֆիզիկական անձ հանդիսացող Սուբյեկտի ինքնահարցման դեպքում` Կանոնակարգի 4.2.1 կետում նկարագրված գործընթացն իրականցվելուց հետո ՊՍ աշխատակիցը «ԱՔՌԱ» ծրագրային համակարգով (այսուհետ՝ ԾՀ) ստանում է հայտը, ստուգում է ֆիզիկական անձի ինքնանկարի համապատասխանությունը ՀՀ ՆԳՆ Բնակչության պետական ռեգիստրից ստացված անձնագրի լուսանկարի և Հաճախորդի կողմից սքանավորված փաստաթղթում արտացոլվող լուսանկարի հետ, ինչպես նաև ստուգում է Ռեգուլա (Regula) համակարգի կողմից տրված «Ընդհանուր միավորներ» և «Նույնականացման միջին տոկոսը» ցուցանիշները, դրանց համապատասխանելու դեպքում ստուգում է նույնականացման տվյալների ամբողջականությունը և անհրաժեշտության դեպքում կատարում տվյալների ամբողջականացում։ 
4.13.2 Իրավաբանական անձ հանդիսացող Սուբյեկտի ինքնահարցման դեպքում`
1) Կանոնակարգի 4.2.3-4․2․4 կետերում նկարագրված գործընթացն իրականացվելուց հետո Գործառնությունների սպասարկման բաժնի ավագ մասնագետը կամ բաժնի պետը help@acra.am էլեկտրոնային փոստից վերբեռնում են Սուբյեկտի կողմից ստացված փաստաթղթերը, կազմում են Սուբյեկտի անունով էլեկտրոնային թղթապանակ, տեղադրում են այն հատուկ միջավայրում, որին հասանելիություն ունեն միայն Գործառնությունների սպասարկման բաժնի աշխատակիցները և այն անձինք, որոնք ի պաշտոնե կարող են հասանելիություն ունենալ այդ միջավայրին։
2) ՊՍ մասնագետները իրենց թղթապանակներում եղած իրավաբանական անձանց Viber հավելվածի միջոցով կատարում են տեսազանգ՝ զուգահեռ կատարելով տեսաձայնագրում։
3) Կանոնակարգի 4.3 կետում նկարագրված կարգով վճարումն իրականացվելուց հետո «ԱՔՌԱ» ԾՀ-ից գեներացվում է զեկույցը և տեսագրության հետ միասին տեղադրվում Սուբյեկտի համար ստեղծված թղթապանակում։
4) Գործառնությունների սպասարկման բաժնի պետը (վերջինիս փոխարինող աշխատակիցը) գեներացված զեկույցն էլեկտրոնային եղանակով ստորագրում է, դարձնում է RAR կամ ZIP ֆայլ, դնում է գաղտնաբառ և help@acra.am էլեկտրոնային հասցեից ուղարկում Սուբյեկտին, իսկ գաղտնաբառը տրամադրում է ՊՍ մասնագետին, որը Viber հավելվածի միջոցով գաղտնաբառն ուղարկում է Սուբյեկտին։
4.13.3 Կանոնակարգով նախատեսված անձնական տվյալների մշակման (տեսազանգ՝ անձի նույնականացման համար և տեսաձայնագրում, անձի նույնականացման համար դեմքի սկանավորում, անձնական տվյալների հավաքագրում) նպատակը բխում է «Վարկային տեղեկատվության շրջանառության և վարկային բյուրոների գործունեության մասին» ՀՀ օրենքի պահանջներից՝ երաշխավորելով ԱՔՌԱ-ի կողմից տիրապետվող վարկային տեղեկատվության գաղտնիության պահպանումը, այդ թվում՝ ԱՔՌԱ-ի կողմից Սուբյեկտի հանդեպ ստանձնած օրենքով սահմանված ֆիդուցիար պարտականության պատշաճ իրականացումը: 


Կանոնակարգի 4․13․2 կետի 2-րդ ենթակետով նախատեսված տեսաձայնագրման համաձայնությունը համարվում է տրված Սուբյեկտի կողմից, եթե վերջինս կատարում է Կանոնակարգի 4.2 կետով նախատեսված գործողությունները:
4.14 Կանոնակարգով հավաքագրվող փաստաթղթերը և տեսաձայնագրությունները պահպանվում են ԱՔՌԱ-ի գործունեության վայրում, հատուկ միջավայրում (էլեկտրոնային տիրույթում), որին հասանելիություն ունեն միայն Պատասխանատու ստորաբաժանման աշխատակիցները և ԱՔՌԱ-ի այն աշխատակիցները, որոնք ի պաշտոնե կարող են հասանելիություն ունենալ այդ միջավայրին։ 
4.15 Թղթային տարբերակով զեկույցի տրամադրումը կատարվում է հետևյալ կերպ․
ՊՍ մասնագետը ստանալով Հաճախորդի դիմումը/հայտը (05.03.18, 05.03.19) և կից փաստաթղթերը (Կանոնակարգի 4․12․1-4․12․4 կետեր) «ԱՔՌԱ» ԾՀ-ի միջոցով գեներացնում է պահանջված զեկույցը, կնքում մասնագետի կնիքով, ստորագրում, ծրարավորում և փոստային կապի միջոցով ուղարկում դիմումի մեջ նշված հասցեով, իսկ Կանոնակարգի 4.5 կետով սահմանված դեպքում՝ Սուբյեկտին առձեռն է տրամադրվում «ԱՔՌԱ» ԾՀ-ի միջոցով գեներացված զեկույցը՝ կնքված մասնագետի կնիքով և ստորագրված։ 
4.16 Փոստային կապի միջոցով սպասարկվելու դեպքում էլեկտրոնային տարբերակով լրացվում է Ինքնահարցումների գրանցամատյանը (05.03.20)։ 
4.17 Գրանցամատյանի վարումը պետք է իրականացնել այնպես, որպեսզի բացառվի դրա ամբողջականության խախտումը։ 
4.18 Գրանցամատյանում գրանցման (հաշվառման) ենթակա են փոստային կապի միջոցով տրամադրված բոլոր վարկային զեկույցները` ժամանակագրական կարգով:
4.19 05.03.20 գրանցամատյանում գրանցումները կատարվում են հետևյալ կերպ` 
1) 1-ին սյունակում նշվում է տրամադրված վարկային զեկույցի հերթական համարը,
2) 2-րդ սյունակում նշվում է վարկային զեկույցի տրամադրման ամսաթիվը(օր/ամիս/տարի),
3) 3-րդ սյունակում նշվում է դիմող ֆիզիկական անձի (լիազորված անձի) անունը, ազգանունը և հայրանունը, իրավաբանական անձի լրիվ անվանումը և ՀՎՀՀ-ն, ներկայացուցչի (լիազորված անձի) անունը և ազգանունը,
4) 4-5-րդ սյունակներում նշվում է պահանջվող տեղեկատվության (վարկային զեկույցի) տեսակը, օրինակ` «ՍՊ3», «ԱՌ3»,
5) 6-րդ սյունակում նշվում է վարկային զեկույցի տրամադրման համար վճարված գումարը,
6) 7-րդ սյունակում նշվում է պատվիրված նամակի առաքման համարը (ուղարկող փոստային բաժանմունքի փոստային դասիչը),
7) 8-րդ սյունակում նշվում է վարկային զեկույցի առաքանու համարը, իսկ վարկային զեկույցն ԱՔՌԱ-ի գործունեության վայրից (գրասենյակից) առձեռն ստացվելու դեպքում՝ ստացողի անունը, ազգանունը, ստացման ամսաթիվը:
4.20 Գրանցամատյանում գրանցումների կատարման կարգի խախտման համար պատասխանատվություն է կրում ՊՍ ղեկավարը կամ վերջինիս փոխարինող աշխատակիցը` անկախ այն հանգամանքից, նա այդ աշխատանքներն իրականացնում է անձամբ, թե՝ ոչ:

4.21 Փոստային կապի միջոցով ստացված փաստաթղթերի հիման վրա կազմվում է գործ (այսուհետ՝ Գործ), որտեղ նշվում է գրառման համարը, վարկային զեկույցի տեսակը, վարկային զեկույցի տրամադրման ամսաթիվը (օր/ամիս/տարի):
4.22 Գործն ամբողջությամբ կազմվում է, ծալվում է Գործի վերևի ձախ անկյունը, կարվում, ստորագրվում և կնքվում է համապատասխան կատարող՝ ՊՍ աշխատակցի կողմից, իրեն կցված կնիքով։  
4.23 Գործից փաստաթուղթ հանելու կամ այն պատճենով փոխելու վերաբերյալ ՊՍ աշխատակցի կողմից կատարվում է գրառում Գործի կազմի վերջին էջի վրա կամ առանձին թղթի վրա, որը կարվում է Գործի վերջում և որի վերաբերյալ կազմվում է արձանագրություն՝ ՊՍ ղեկավարի մասնակցությամբ։
4.24 Սույն Կանոնակարգի` Հաճախորդի հետ հարաբերությունները կանոնակարգող դրույթները հրապարակվում են ԱՔՌԱ-ի ինտերնետային կայքում (http://www.acra.am):

4.25 Սույն Կանոնակարգի դրույթների խախտումն առաջացնում է պատասխանատվություն օրենքով սահմանված կարգով:
4.26 Սույն Կանոնակարգով չկարգավորված հարցերը կարգավորվում են ՀՀ օրենսդրությամբ՝ վերաբերելի «Փաստաբանության մասին» ՀՀ օրենքով և «Սնանկության մասին» ՀՀ օրենքով նախատեսված դեպքերում ԱՔՌԱ-ից տեղեկատվության (վարկային զեկույցի) հարցման դեպքերին՝ Սուբյեկտի անունից և (կամ) ի շահ Սուբյեկտի հանդես գալու պարագայում։
� Սակագների մասին տեղեկատվությունը հրապարակված է ԱՔՌԱ-ի պաշտոնական կայքէջում՝ � HYPERLINK "http://www.acra.am" �www.acra.am� :

